ตอนนี้มีภาวะท้องลม และมีเลือดออกได้5วันแล้ว แต่ไม่มีอาการปวดท้องเลยค่ะ สามารถหลุดเองได้ไหมคะ
สวัสดีค่ะ ท้องลมเป็นการตั้งครรภ์ที่ผิดปกติ โดยจะมีถุงการตั้งครรภ์ในโพรงมดลูก แต่ไม่มีทารกในถุงการตั้งครรภ์ ซึ่งโดยปกติแล้วท้องลมจะเกิดในช่วงที่มีการตั้งครรภ์ใหม่ ๆ ประมาณ 8-13 สัปดาห์ ถือว่าเป็นการตั้งครรภ์ไม่จริง คือจะไม่ได้บุตร จำเป็นต้องยุติการตั้งครรภ์อาการมีเลือดออกผิดปกติทางช่องคลอด บ่งบอกถึงว่าถุงการตั้งครรภ์ที่ไม่สมบูรณ์อาจจะค่อยๆหลุดออกมาแล้ว ซึ่งจริงๆก็สามารถหลุดออกมาเองได้ แต่อย่างไรก็ตาม แนะนำการพบแพทย์เพื่อตรวจประเมินภาวะตกเลือด และอาจจะขูดมดลูกช่วยด้วยเพื่อให้้แท้งสมบูรณ์โดยเร็ว ไม่ให้มีตกเลือดจำนวนมาก และตรวจยืนยันโดยแพทย์อีกครั้งว่าแท้งครบไปแล้วจริงๆ